"Minge kõike maailma" Markuse evangeelium 16:15
Me armastame.
Me palvetame.
Me kuulutame.
Tere! Vaatad saadet "Evangeelium esmalt".
Mina olen Serena. - Ja mina Arto.
Täna on meil väga põnev teema - Jumala juhtimine.
Juhtimist on meil tarvis igas asjas.
Me ei tea kunagi, kuhu ja millal meil tuleb minna.
Vajame Jumala abi.
Võib-olla sa ei ole usklik.
Kui sa ei tunne Jeesust Kristust,
tahab Püha Vaim sind Tema juurde juhatada.
Tänases saateosas kuuleme ühte üsna dramaatilist tunnistust.
See puudutab meie viimast lendu Ugandasse.
Lennukis juhtus midagi üpris huvitavat.
Varsti kuuleme.
Saame teada ka, mis Ugandas muidu toimub.
Samuti Venemaal.
Läheme ka Eestisse Haapsalu baptistikogudusse.
Kuuleme tunnistust sellest, kuidas Jumal juhib
ja mida teha siis, kui tundub, et Ta on jäänud vaikseks ega vasta.
Sellest aga saate lõpu poole.
Meil on hea meel, et meid vaatad.
Tore, et oled siin, ja head vaatamist!
Tere. Oleme hetkel ülikoolilinnakus.
Peame siin koosolekuid. Laulame ja kuulutame Jumala Sõna.
Siin on palju ülikoolilinnakuid, lausa üle 40.
Meil on lubatud pidada usulise sisuga koosolekuid neis kõigis.
Siin juhtub palju.
Alles äsja kuulsime,
et lähedalasuvas Ida-Aafrika suurimas koguduses toimuvad imed.
Pea iga päev.
Jumala käsi on Uganda peal, siin käib suur ärkamine.
Hea on siin olla ja kuulutada elava Jumala Sõna.
Viibime Ugandas.
Piiblis öeldakse, et Jumal juhib palvetajaid.
See on tõsi.
Teel siia kogesin juhtimist, mis kasvatas mu usku.
Lennukis palvetasin.
Mulle ei meeldi lennata ja enesetunne oli kehv.
Tundsin, et tahaks käega lüüa.
Palusin, et Jumal aitaks.
"Jumal, anna kuidagi märku, et oled minuga."
Samal hetkel juhtus midagi eriskummalist.
Mu lähedal istuv poiss kukkus kokku.
Ta kaotas teadvuse.
Lennukis juhtus olema neurokirurg.
Poiss tõsteti istmelt.
Tema isa tuli vahekäiku.
Nad proovisid poissi teadvusele tuua.
Vaatasin seda lähedalt pealt.
Toodi hapnikuballoon.
Poiss oli maas kange kui purikas.
Siis kuulsin Jumalat ütlemas, et palvetaksin.
Mu esimene reaktsioon oli, et see pole ju Aafrika.
See pole mingi äratuskoosolek.
Võib tekkida jamasid, kui hakata veidralt käituma.
Seejärel võitlesin veel mõttega, et mida teised arvavad.
Võib-olla poisi isale ei meeldiks.
Ja mida need moslemid mõtleks?
Ja kui midagi ei juhtu?
Teadvustasin endale, et need on vaenlase mõtted.
Ta tahab mind tagasi hoida.
Otsustasin poisi isa juurde minna ja küsida,
kas tohin tema poja eest palvetada.
Ta vastas: "Muidugi! Palun palveta."
Samal hetkel, kui palusin Jumalat appi,
tegi poiss silmad lahti.
Tundsin, kuidas mu usk kasvab.
Õhus oli pinevust.
Kui maandusime Entebbes,
surus poisi isa mul kätt ja tänas, et olin ta poja eest palvetanud.
Milline võimas kogemus olla Jumala juhtimise all.
Kui Püha Vaim liigub, läheb kogu hirm pakku.
Käigem Jumala juhtimises.
Meie südames on korraldada evangeelseid suurüritusi.
Oleme Venemaal.
Vaatame natuke kohalikul turul ringi.
Mõtisklesime Jumala juhtimise üle. Seda on tähtis oma elus näha.
Või kuidas? - Just nii.
See on maa, kus ei saa vabalt tegutseda,
ja seda tähtsam on, et Jumal näitaks meile teed.
Alati ei tea, mida siin sobib või ei sobi teha,
kuidas inimestele läheneda.
Vaja on tarkust, et teha seda õigel viisil.
Siin Venemaal on väga rõõmsaid inimesi,
kes peavad kuulma rõõmusõnumit.
Inimeste juures on hea olla.
Eks Jumal juhatab meid ikka sinna, kus on teisi inimesi.
Mitte neist kaugemale, vaid neile lähemale.
Inimeste juures oleme kõige õigemas kohas,
sest siis räägime neile Jumalast ja oleme Tema juhatuse all.
Paljud otsivad oma elus juhatust.
Meid, inimesi, ühendab see,
et me ei tea, kuhu minna või mida teha.
Jumal tahab meid juhatada, pea seda meeles.
Meie saated on eelkõige selleks,
et leiaksid Jeesuse Kristuse ja võiksid Teda tunda.
Püha Vaim tahab juhtida sind päästesse.
Võid pöörduda praeguselt teelt,
ja Püha Vaim juhatab sind Jeesuse juurde.
Kui mõelda Jumala juhatusele uskliku elus,
ei ole see midagi müstilist.
Jumal ei joonista taevasse sümboleid.
Ta on juba andnud meile juhatuseks mõned lihtsad suunised.
Ennekõike Jumala Sõna, Piibli.
Siit saame juhatust.
Kui tahame teha tegusid, mis Jumal on meile ette määranud,
nagu ütleb Piibel,
siis Jumal juhatab meid selles.
Ta ei taha, et juhinduksime valedest asjadest.
Näiteks lihalikust loomusest,
mis viib meid valel ajal valesse kohta tegema valesid asju.
Kui aga astume Jumala plaani,
oleme õigel ajal õiges kohas ja teeme õigeid asju.
See on Jumala tahe kõigi jaoks.
Tahan jagada sinuga väga lihtsaid ja praktilisi näpunäiteid,
kuidas juhtimises käia.
Jumala juhtimise puhul on oluline,
et otsiksime seda eeskätt Piiblist.
Piibel on meile antud Jumala ilmutus.
Jumal räägib siin paljudest tähtsatest teemadest,
nagu kuidas elada, milliseid otsuseid teha,
kuidas erinevates olukordades käituda, mis valikuid teha.
Seega aitab Piibel meil aru saada,
kuidas kõndida juhtimise all.
Kui loeme Piiblit ühes Püha Vaimuga,
siis Ta näitab meile,
kuidas Jumala Sõna põhimõtteid oma elus rakendada.
Püha Vaim on rohkem kui valmis sind aitama.
Jah, Ta tahab tuua sind Jumala juurde,
aga Ta tahab ka abistada sind panema Jumala Sõna praktikasse.
Tänu sellele võid kõndida teel, mille Jumal on sulle määranud.
Elada õiget elu.
Ja ma ütlen sulle, ära jäta oma elu hirmu pärast elamata.
Püha Vaim on julguse ja väe Vaim.
Sul on vaja väge ja julgust,
et mitte lasta hirmudel oma elu piirata.
Mõnikord juhatab Jumal meid raskustesse ja kitsikusse,
kus hirmud proovivad meie elu segi paisata.
Püha Vaim aga soovib anda meile väe,
et tulla neist olukordadest võitjana välja.
Jumala juhtimisega seoses on oluline pidada meeles ka seda,
et Püha Vaimu juhtimine ei lähe kunagi Piibliga vastuollu.
Ta tegutseb Piibliga kooskõlas.
Tunneme Püha Vaimu hääle ära selle järgi, et see langeb Piibliga ühte.
Psalmid 119:105 ütleb selgelt,
et Piibel on meile juhatuseks.
Täpsemalt nii:
"Sinu sõna on mu jalale lambiks
ja valguseks mu teerajal."
Jumala Sõna valgustab meie teerada.
Me ei näe küll kaugele, aga kui liigume edasi sammhaaval,
valgustab Jumal meie jalgeesist.
Just selles olukorras, kus parasjagu oleme.
Teine kiri Timoteosele 3:16
ütleb nõnda: "Kogu Pühakiri on Jumala sisendatud
ja kasulik õpetamiseks, noomimiseks,
parandamiseks, kasvatamiseks õiguses."
Teisisõnu kõik kirjapandu,
mis on alguse saanud Pühast Vaimust ja Ta juhatusest, on meile kasulik.
Piibel koosneb teatavasti väga paljudest osadest.
Siin on kirju kogudustele, prohvetite kirjatöid.
Need kõik on kasulikud ja antud meile õpetuseks,
parandamiseks, juhatamiseks.
Siinsamas on meie elu juhtnöörid.
Elasin pidevalt alaväärsustundega ning mõtlesin,
et mu elust ei saa asja ja et olen muudest usklikest halvem.
Alaväärsuskompleks.
Kui aga lugesin Piiblist, et kõik on pattu teinud,
hakkasin sellesse uskuma.
Mõtlesin, et ka täiuslikud inimesed on ebatäiuslikud.
Ka nemad on eksinud ja läbi kukkunud.
Oleme kõik sama supi sees, samal tasemel.
Siis lugesin, et suudan kõik Tema läbi, kes teeb mind vägevaks.
Seda ütleb Piibel!
Järelikult ma tõesti suudan kõik.
Järelikult saan võita kõik hirmud ja nõrkused.
Saan areneda ja teha seda, milleks Jumal on mind kutsunud.
Nii on. See on tõde.
Kui usud, et Jumala Sõna on tõde, ja elad selle järgi,
siis oled automaatselt Jumala juhtimises.
Salmis Luuka 24:32
meenutavad jüngrid Emmause teekonnal juhtunut.
Nad ütlevad, et nende süda põlenud, kui Jeesus neile kirju selgitas.
See näitab, et jüngrid ei osanud Jumala Sõna rakendada.
Ei elus üldiselt
ega ka ülestõusmisele järgnenud sündmuste keskel,
millest prohvetid olid kirjutanud.
Meil on aga Püha Vaim, kes meile neid kirju avab.
Jeesus on nüüd Isa juures, aga Ta on saatnud meile Püha Vaimu,
et saaksime aru Jumala Sõna õpetusest ja võtaksime selle vastu.
Johannese 16:13:
"Aga kui tema, Tõe Vaim, tuleb,
juhib ta teid kogu tõesse."
Jumala Vaim juhib meid tõesse.
Mitte valedesse ega pimedusse, vaid tõesse ja valgusse.
Oleme vaadanud kahte asja:
Jumala Sõna ja Püha Vaimu.
Mõlemad juhivad.
Juhatuse leidmisel on abiks ka palve.
Jeremija 31:9:
"Nad tulevad nuttes ja ma toon neid anudes."
Teisisõnu, Jumal juhib sind, kui sa anud.
Siin sulle üks hea vihje.
Jumal juhib meid ka igasuguste asjaolude kaudu.
Enne kui Jeesus siia maailma sündis,
läksid Joosep ja Maarja end kirja panema.
Rahvaloendusele.
Selle olukorra kaudu hakkas Jumal neid juhtima.
Kõiksugused asjaolud, nagu kus oled sündinud,
kes on sinu tutvusringkonnas.
Jumal juhib su elu nende kaudu.
Ühesõnaga,
väga otseselt asjaolude kaudu.
Oleme käsitlenud Piiblit, Püha Vaimu, palvet ja asjaolusid.
Neli viisi, kuidas Jumal juhib.
Neile lisanduvad nõuandjad.
Õpetussõnad 11:14:
"Kus ei ole juhtimist, seal langeb rahvas,
aga kus on palju nõuandjaid, seal on abi."
Otsi üles head usuvennad ja -õed.
Küsi pastorilt või koguduse vanematelt nõu.
Tarkadelt jumalameestelt ja -naistelt.
Nad näitavad teed.
Kui oled olukorras, kus sa ei oska suunda valida,
siis küsi nõu headelt, tarkadelt, jumalakartlikelt inimestelt.
Nad annavad sulle head nõu.
Seeläbi saad oma olukorrast selgema pildi.
Vaimuannid.
Jumal tahab juhtida meid prohvetlike sõnade,
tunnetuse- ja tarkusesõna kaudu.
Needki on osa Tema juhtimisest.
Piiblis on räägitud ka nägemustest.
Kui Peetrus palvetas, nägi ta taeva avatud olevat.
Ta nägi nägemust.
See andis tõuke,
tänu millele ta viis evangeeliumi ka paganatele.
Jumal juhtis Peetrust nägemusega.
Ta võib seda teha ka sinuga.
Seega Piibel, Püha Vaim, palve,
asjaolud, nõuandjad, vaimuannid ja nägemused.
Pikiksin neile otsa veel paar mõtet.
Kui otsid Jumalalt juhatust,
pead tahtma teha Tema tahet, mitte enda tahet.
Ära otsi juhatust tunnetest. Need võivad eksitada.
Otsi juhatust Piiblist, Jumala Sõnast.
Jumal räägib alati ainult seda,
mis on kooskõlas Piibliga, Tema Sõnaga.
Pane tähele ka väliseid märke. Kuhu need sind juhivad?
Palu Jumalalt, et Ta näitaks, kuhu poole edasi minna.
Ja ära kiirusta.
Alandu Jumala vägeva käe alla ja otsi juhatust seal.
Ta viib su just sellesse kohta, mille Ta on ette näinud.
Tere! Oleme Eestis Haapsalu baptistikoguduses.
Oleme tulnud kokku ühel kindlal põhjusel.
Meil on külas sõbrad Ugandast ja Gospel Firstist.
See on olnud väga hea aeg ja Jumala Vaim on kohal.
Juhtimine on miski,
mille üle olen kristlasena väga palju mõelnud.
Kui olen palunud, et Jumal mind juhiks,
on Ta alati vastanud: "Muidugi."
Kuid mõnikord on nii, et kui proovime olla juhitud,
järgneb täielik vaikus.
Kristlase elu on väga raske.
Kui elasin Tallinnas,
oli mu elus kõik väga hästi.
Siis ütles Jumal, et paki oma asjad
ja mine Haapsallu.
Ma põlvitasin Jumala ees
ja nõustusin minema tagasi linna,
kus mul ei olnud mingit kindlust, isegi töökohta mitte.
Küsisin Jumalalt: "Mida ma seal teen?"
Ta vastas: "Seal ei oota sind heaolu, aga seal ootan mina."
See oli aeg, kus nägin Jumala suurt juhtimist.
Ma ütlen sulle ühte asja:
Ta ei pööra sulle selga,
Ta ei jäta sind maha.
Lase Temal juhtida.
Anna oma elu Jumalale ja lase Temal oma elu juhtida.
Kõik muutub, kui vabaned hirmu kammitsatest.
Maailm on täis hirmu.
Elame rasketel aegadel, kus ohud varitsevad meid kõikjal.
Paljud on hirmuköidikutes ega julge vabalt hingata.
Kui tahad vabaks murda
ning avad Jumala Sõna ja loed, mida see hirmu kohta ütleb,
leiad vabaduse.
See raamat näitab sulle teed hirmust vabadusse.
Arto Boa uus raamat "Pelosta vapaaksi"
Tere!
Mina olen Samuel. Oleme Gospel Firsti organisatsiooniga Eestis.
Tahan rääkida sulle Jeesusest, suurest Jumalast,
kes hoolib sinust ja on tundnud sind juba enne su sündi.
Tahan rääkida sulle loo oma sõbrast.
Olin Kampalas, et teha vaimulikku tööd.
Kõndisin tänaval,
kui see sama Jumal ütles mulle:
"Mine teisele poole teed. Keegi vajab su abi."
Kui läksin üle tee, leidsin sealt ühe noore tüdruku.
Ütlesin talle tere.
Jumala Vaim kõnetas mind: "Ütle, et ma armastan teda."
Ma laususingi: "Tead mis, Jumal armastab sind."
Ta hakkas nutma ja vastas:
"Kui sa poleks seda öelnud, oleksin teinud enesetapu."
Ma ei tea, millega sa silmitsi seisad,
aga sa pead teadma, et Jumal armastab sind.
Ta hoolib sinust, Ta teab sind.
Ta teab su raskusi ja kannatusi.
Ta saab sind praegu puudutada,
sest Ta on kõikvõimas Jumal.
Tema saab teha, mida inimene ei suuda.
Olen seda ise näinud. Ta saab sind aidata.
See noor tüdruk oli haige ja pettunud.
Ta oli elust väsinud. Arstid ei osanud teda aidata.
Aga kõikvõimas Jumal tuli ja ilmutas end talle.
Ta sai terveks, temaga on kõik hästi.
Kuula mind.
Kõikvõimas Jumal otsib sind.
Ta kutsub sind just praegu.
Mine Ta juurde. Ole õnnistatud.
Jesaja 33:6 ütleb nõnda:
"Tema on su aegade tagatis,
abi küllus, tarkus ja tunnetus;
Issanda kartus - see on Siioni rikkus."
Kuivõrd hea on teada,
et oleme alati kindlates kätes, päevast päeva.
Oleme just praegusel hetkel varjul Jumala tiiva all.
Oleme kaitstud ja teame,
et Jumal juhib meid.
Tal on meie jaoks väga-väga suur plaan.
Ta on loonud meid selle eesmärgiga, et saadaksime korda midagi suurt.
Tema nime auks.
Meil on eesõigus olla Tema poolel.
Seetõttu pole meil vaja ka karta, et oleme jäänud ilma juhatusest.
Meie eesmärk on saada taevasse
ja meie ülesanne on kuulutada, et Jeesus on Issand.
Kindlus on ääretult hea asi.
Näen omaenda elu pealt,
kui väga vajame, et ohjad oleksid kellegi käes.
Jumal tahab, et õpiksime olema kannatlikud,
sest Tema ajastus ei ole meie ajastus.
Oleme harjunud, et kõik juhtub kohe ja praegu.
Jumal aga juhatab tasa ja targu ning avab ukse, kui oleme valmis.
Ta valmistab meid ette ja Ta ei jäta meid kunagi üksi.
Võib juhtuda, et Ta teeb lahti ukse,
mis avaneb tundmatusse ja toob isegi raskusi.
Usu, et Ta ei jäta sind.
Ta varustab, Ta on su kõrval,
Ta võtab sul käest ja julgustab sind sel teel.
Vaata kasvõi mind.
Olen siin ja tunnen, et soome keeles rääkimine ei tule eriti hästi välja.
See pole mu emakeel.
Olen siin kaamera ees, aga ma pole üksi.
Olen Jumalaga ja kõik läheb korda.
Tean, et kui käin koos Jumalaga, siis õnnestub kõik.
See on Tema auks ja see teeb rõõmu.
Ole julge ja hüppa Jumala juhtimisse.
Haara kinni elust, mis on täis rõõmu ja millel on tähendus.
Ole õnnistatud.
Vaatasid meie saadet "Evangeelium esmalt".
Täna oli jutuks Jumala juhtimine, tähtis teema.
Me kõik vajame juhtimist.
Martin Judanovi tunnistus oli väga muljetavaldav.
See puudutas südant.
Tõesti, kuidas Jumal juhib?
Kuidas saada juhatust, kuulda Jumala häält?
Kohe palvetame ühes sinuga,
et kuuleksid Jumala häält ja oleksid Tema juhitud.
Et su elu oleks Pühast Vaimust juhitud.
Meie soov on Gospel Firsti organisatsiooniga
juhtida inimesi Jumala juurde.
See on kõige algus.
See põleb meil südames.
Kui sul on huvi kuulutus- ja misjonitöö vastu,
siis miks mitte uurida meie kohta lähemalt ning olla meile abiks.
Praegu on ajad, kus tööd on palju ja töötegijaid vähe,
ning peaksime juhtima inimesi Kristuse juurde.
Jah, see töö on väga oluline.
Tahame teha seda kogu hingega ja tuua sellega Jumalale au.
Kui soovid end kurssi viia meie tegemiste, põhimõtete,
toimuvate ja juba toimunud üritustega,
külasta meie kodulehte aadressil g1international.fi.
Oleme ka Facebookis kasutajaga Gospel First.
Samuti on meil Instagram ja värske YouTube'i kanal.
Saate lõpetuseks palvetame su eest,
et tõepoolest kogeksid oma elus Jumala juhtimist.
Võib-olla sa pole kristlane ega tunne Jumalat
või sa pole kindel, kas tunned.
Kui nii, siis palu, et Püha Vaim juhiks sind Jumala tundmisse.
Palu oma patud andeks, paranda meelt, tule Jeesuse juurde.
Ta tahab anda sulle igavese elu.
Aitäh, Taevane Isa, et võime Jeesuse nimel paluda juhtimist.
Palume, et juhiksid Soomet ja igat vaatajat.
Kui mõni neist ei ole usklik,
siis juhata ta Püha Vaimu väega enda tundmisse.
Juhi meie samme, et Püha Vaim võiks juhtida meie elu.
Et oleksime õigel ajal õiges kohas ja teeksime õigeid asju.
Mõjuta meie tahet ja tegusid.
Juhata meid paika, kus saad avardada meie mõtteid ja arusaamu,
et mõistaksime, mida Sa tahad teha.
Et mõistaksime,
mis plaanid Sul on meie jaoks tänaseks ja edaspidiseks.
Aitäh, Issand. Ole õnnistatud.
Aamen.
Räägin lühidalt, kui tähtis on evangeeliumi kuulutada.
Selleks tuleb rakendada erinevaid meetodeid.
Meedia on siinjuures väga oluline ja tõhus vahend.
TV7 levitab Jumala Sõna.
Telekanal on kuulutustöö tegemiseks hea abivahend.
Piibel ütleb, et Sõna ei tule tühjalt tagasi.
Saame televisiooni kasutada, et elavat Sõna kuulutada.
See ei tule tühjalt tagasi.
Kui soovid toetada TV7 tegevust ja selliseid saateid,
siis leiad ekraani allosast annetustelefoni numbri.
Kõne hind on 12 eurot.
Aita toetada selliseid saateid ja TV7-t.
Tõlge: Karin Reisko